《王和鼎石铫甚佳以诗丐之》
宋代·吴则礼

枵咄强自满，日爱几合陈。
豆粥咄嗟办，岂是吾曹人。
故应彭亨咄，称此病瘦身。
君从东海来，便便作云根。
我有紫玉璧，气压连城珍。
要渠作蟹眼，一洗胸次尘。
王郎实好奇，宿昔饱幽事。
莫逆无与畴，端以同臭味。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。